'नागिन 4' में नजर आएंगी ये पॉपुलर टीवी एक्ट्रेस, एकता कपूर ने ट्वीट कर दी जानकारी  
नागिन 4 में नजर आएंगी ये एक्ट्रेस
एकता कपूर ने ट्वीट कर दी जानकारी
इस तरह किया नई 'नागिन' का स्वागत
कलर्स टीवी का सबसे पॉपुलर सीरियल 'नागिन (Naagin)' अपने चौथे सीजन के साथ शुरू होने वाला है. सुरभि ज्योती और अनिता हसनंदानी के बाद अब शो में 'नागिन' के किरदार को लेकर फैन्स में काफी एक्साइटमेंट थी. 'नागिन 4 (Naagin 4)' का प्रोमो 'बिग बॉस 13 (Bigg Boss 13)' के प्रीमियर के दौरान रिलीज हुआ था. शो के प्रोमो के बाद से ही नागिन 4 की लीड एक्ट्रेस को लेकर काफी कयास लगाए जा रहे थे, हालांकि अब 'नागिन 4' में 'नागिन' का किरदार निभाने वाली एक्ट्रेस के नाम का खुलासा हो गया है. हाल ही में, एकता कपूर ने ट्वीट के जरिए शो में नागिन का किरदार निभाने वाली एक्ट्रेस के नाम का खुलासा किया है.
Welcome to the world of Naagins "Nia Sharma" @Theniasharma#Naagin- Bhagya Kaa Zehreela Khel only on @ColorsTV
Coming Soon#ShobhaKapoor@BTL_Balaji@tanusridgupta1@ketansgupta@ChloeJFerns@MuktaDhond

बता दें, इस बार 'नागिन' के चौथे सीजन में 'जमाई राजा (Jamai Raja)' एक्ट्रेस निया शर्मा (Nia Sharma) 'नागिन' का किरदार निभाती नजर आएंगी. इस बात की जानकारी देते हुए एकता कपूर ने अपने ट्विटर हैंडल से लिखा, 'नागिन की दुनिया में स्वागत है निया शर्मा.' एकता कपूर के इस ट्वीट पर लोग खूब कमेंट कर रहे हैं.
Out of the Blue...
A post shared by  Nia Sharma (@niasharma90) on Oct 22, 2019 at 4:45am PDT
एक्ट्रेस मौनी रॉय (Mouni Roy) और अर्जुन बिजलानी (Arjun Bijlani) के साथ शुरू हुए सीरियल 'नागिन' के हर सीजन में ऐसे किरदार शामिल हुए, जिन्होंने दर्शकों का दिल जीत लिया. सुरभि ज्योति (Surbhi Jyoti) हो या अनिता हसनंदानी (Anita Hassanandani) शो के हर किरदार ने फैन्स का बखूबी मनोरंजन किया. अब देखना होगा कि इस बार निया शर्मा 'नागिन' बनकर फैन्स के दिल में जगह बना पाती हैं या नहीं.